钦定古今图书集成/明伦汇编/氏族典/第259卷 > 王铨
## 钦定古今图书集成/明伦汇编/氏族典/第259卷 > 王铨

按《南史王彧传》：“彧兄子份，份子琳。琳子铨，字公衡，美
风仪，善占吐，尚武帝女永嘉公主，拜驸马都尉。铨虽
学业不及弟锡，而孝行齐焉。时人以为铨、锡二王，可
谓玉昆金友。母长公主疾，铨形貌瘠贬，人不复识。及
居丧，哭泣无常，因得气疾，位侍中丹阳尹，卒于卫尉
卿。子溥，字伯淮，尚简文帝女馀姚公主。”